**“Акцияларынын (катыштык үлүшү) 50 жана андан көп пайызы**

**мамлекетке же жергиликтүү өз алдынча башкаруу органдарына**

**таандык болгон мамлекеттик, муниципалдык ишканалар жана**

**чарбалык коомдор тарабынан ишке ашырылуучу сатып алууларды уюштуруунун убактылуу эрежесин бекитүү жөнүндө” Кыргыз Республикасынын Министрлер Кабинетинин токтом долбооруна НЕГИЗДЕМЕ-МААЛЫМКАТ**

1. **Долбоордун максаты жана милдети**

“Акцияларынын (катыштык үлүшү) 50 жана андан көп пайызы мамлекетке же жергиликтүү өз алдынча башкаруу органдарына таандык болгон мамлекеттик, муниципалдык ишканалар жана чарбалык коомдор тарабынан ишке ашырылуучу сатып алууларды уюштуруунун убактылуу эрежесин бекитүү жөнүндө” Кыргыз Республикасынын Министрлер Кабинетинин ушул токтом долбоору (мындан ары – токтом долбоор) Кыргыз Республикасынын Жогорку Кеңешинин 2022-жылдын 6-апрелиндеги №169-VII “Кыргыз Республикасынын “Мамлекеттик сатып алуулар жөнүндө” Мыйзамынын долбоорун экинчи окууда кабыл алуу тууралуу” токтомунун 2-пунктун аткаруу үчүн иштелип чыкты.

1. **Баяндоочу бөлүгү**

Кыргыз Республикасынын Жогорку Кеңешинин 2022-жылдын 6-апрелиндеги жыйынында Кыргыз Республикасынын “Мамлекеттик сатып алуулар жөнүндө” Мыйзамынын долбоорун экинчи жана үчүнчү окууда каралган. Долбоордо мамлекеттик жана муниципалдык ишканалар; уставдык капиталдагы үлүшүнүн 50 жана андан ашык пайызы мамлекетке жана жергиликтүү өз алдынча башкаруу органдары, анын ичинде алардын туунду компанияларына таандык болгон акционердик коомдор тарабынан жүргүзүлүүчү сатып алууларды жөнгө салууну анын колдонулушунан алып салуу каралган. Кыргыз Республикасынын Жогорку Кеңешинин 2022-жылдын 6-апрелиндеги №169-VII “Кыргыз Республикасынын “Мамлекеттик сатып алуулар жөнүндө” Мыйзамынын долбоорун экинчи окууда кабыл алуу тууралуу” токтомунун 2-пунктунда Кыргыз Республикасынын Министрлер Кабинетинин мындай сатып алууларды уюштуруу жана ишке ашыруу тартибин бекитүүсү тапшырылган.

Кыргыз Республикасынын Президенти С.Н. Жапаров 2022-жылдын 14-апрелинде аталган Мыйзамга кол койгон.

Ушулардан улам, Кыргыз Республикасынын Экономика жана коммерция министрлигинин 2022-жылдын 26-апрелиндеги №61 буйругу менен мамлекеттик жана муниципалдык ишканалар, акциялардын (үлүштүн) контролдук пакети мамлекетке же жергиликтүү өз алдынча башкаруу органдарына таандык болгон чарбалык коомдор тарабынан сатып алууларды ишке ашыруу шарттарына карата минималдык талаптарды иштеп чыгуу боюнча жумушчу топ түзүлгөн.

Аталган жумушчу топтун мүчөлөрү сунуштаган ар кандай варианттарды талкуулоонун жыйынтыгы боюнча, министрлик “Акцияларынын (катыштык үлүшү) 50 жана андан көп пайызы мамлекетке же жергиликтүү өз алдынча башкаруу органдарына таандык болгон мамлекеттик, муниципалдык ишканалар жана чарбалык коомдор тарабынан ишке ашырылуучу сатып алууларды уюштуруунун убактылуу эрежесин бекитүү жөнүндө” Кыргыз Республикасынын Министрлер Кабинетинин токтом долбоорун макулдашууга жөнөтөт.

1. **Социалдык, экономикалык, укуктук, укук коргоочулук, гендердик, экологиялык, коррупциялык кесепеттеринин болжолу**

Аталган долбоорду кабыл алуу кандайдыр-бир социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуулоонун жыйынтыктары жөнүндө маалымат**

“Кыргыз Республикасынын ченемдик укуктук актылар жөнүндө” Кыргыз Республикасынын Мыйзамынын 22-беренесине ылайык, аталган долбоор коомдук талкуулоо үчүн Кыргыз Республикасынын Министрлер Кабинетинин расмий сайтына жана ченемдик укуктук актылардын долбоорлорун коомдук талкуулоонун Бирдиктүү порталына жайгаштырылат.

1. **Долбоордун мыйзамдарга шайкештигин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге карама-каршы келбейт.

1. **Каржылоо зарылдыгы жөнүндө маалымат**

Ушул долбоорду кабыл алуу республикалык бюджеттен кошумча каражаттардын сарпталышын талап кылбайт.

1. **Жөнгө салуучу таасирин талдоо жөнүндө маалымат**

Сунушталган долбоор жөнгө салуучу таасирине талдоо жүргүзүүнү талап кылбайт, анткени ишкердик иштерди жөнгө салууга багытталган эмес.

**Министр Д.Дж. Амангельдиев**